Аюшман Хурроно

**Аюшман Хурроно** (, тав. 14 сентябр 1984, Чандигар, Ҳиндустон) — ҳунарпешаи ҳинд, сароянда ва муҷрии телевизион. Ӯ дорандаи якчанд ҷоизаҳо мебошад, алалхусус Filmfare Awards ва National Film Awards.

## Зиндагинома
Хурроно 14 сентябри соли 1984 дар Чандигар дар оилаи Пунам ва П. Хурроно таваллуд шудааст. Аввал ба ӯ Нишант номгузорӣ намуданд, баъдтар дар 3-солагӣ волидони ӯ номашро ба Аюшман Хурроно  иваз карданд.  Ӯ  мактаби миёнаи Сент Ҷони Чандигарх ва Коллеҷи DAV Collegeро хатм намудааст.  Ӯ дар соҳаи адабиёти англисӣ таҳсил карда, дараҷаи магистрро дар мактаби таҳқиқотии коммуникатсионии донишгоҳи Панҷоб хатм намудааст. Аюшман инчунин узви асосгузори коллеҷи DAV "Aaghaaz" ва "Manchtantra" буд, ки гурӯҳҳои фаъоли театрӣ дар Чандигар мебошанд. 

## Эҷодиёт дар синамо
Аюшман Хурроно дар синни 17-солагӣ дар телевизион  пайдо шудааст. Аввал барандаи барномаҳо ва маросимҳои телевизионӣ шуда фаъолият кардааст.Баъдан ӯро ба силсилафилми *Ek thi rajkumari* (2008-2009) дар нақши золим бо Алӣ Мерчант ва Неҳа Марда бозидааст.
Нахустнамоиши ӯ дар синамо дар филми *Donor Vicky* соли 2012 мебошад, ки нақши асосиро бо ҳунарпешагон Ямӣ Гаутам ва Ҷон Абраҳам  бозидааст. Ҷон Абраҳам инчунин таҳиягари филм мебошад. Ҳангоми банаворгирии филм ӯ курси актёриро хондааст. Дар филм ӯ суруди худро "Pani Da Rang" иҷро намудааст, ки соли, 2003 таҳия шудааст. Ин филм хело муваффақ шуда даромади хуб ба даст овардааст ва дар маросими ҷоизасупории Filmfare Awards Аюшман бо ҷоизаҳои "Беҳтарин дебюти мардона" ва "Беҳтарин сарояндаи пасикадрӣ" қадрдонӣ шудааст.
Соли 2013 дар комедияи Роҳан Сиппӣ  *Nautanki Saala!* нақши асосиро низ бозидааст, ки ремейки филми фаронсавии *Après Vous* (2005) мебошад. Ӯ инчунин ду суруд дар ин филм иҷро намудааст.
Як сол баъд ӯ бо Yash Raj Films шартнома баста дар филми комедияи румонтикии *Bewakoofiyaan* (2014), бо ҳунармандони маъруф Сонам Капур ва Ришӣ Капур ҳунарнамоӣ намудааст.
Ҳарду филм *Nautanki Saala* ва Bewakoofiyaan аз ҷиҳати  буҷавӣ номуваффақ шуданд аммо соли 2015 нақши Шивкар Бапуҷиро дар филми *Hawaizaada* нақши асосиро бо Митҳун Чакрабортӣ ва Паллавӣ Шарда бозидааст. Барои ин филм ӯ худро хароб намуда забони маротҳиро омӯхтааст. Худи ҳамон сол ӯ бо ҳамсараш Тоҳира, ки нависанда мебошад китоби зандагиномаашонро *Cracking the Code: My Journey to Bollywood* навиштаанд.
Муваффақияти Aюшман баъди иҷро дар филми бомуваффақи *Dum Laga Ke Haisha* (2015) бо Бҳумӣ Педнекар дучанд шуд, ки филм даромади хуби тиҷорӣ дошт. Барои ин иҷрояш аз тарафи мунаққидон баҳои баланд гирифтааст.
Соли 2017 баъд аз иҷрои филми камбуҷаи *Meri Pyaari Bindu* бо Паринитӣ Чопра, дар ду филми навбатияш муваффақ гардиданд: *Bareilly Ki Barfi* ва *Shubh Mangal Saavdhan*. Дар фили *Bareilly Ki Barfi* дар муқобили Раҷкумар Рао ва Критӣ Санон  бозидааст. Барои иҷро дар филми *Shubh Mangal Saavdhan*, дар маросими ҷоизасупории Filmfare Awards дар номинатсияи Беҳтарин ҳунарпешаи мард пешниҳод шудааст.
Соли 2018 дар филми Шрирам Рагҳаван *Andhadhun*, нақши нобинои пианонавозро бозидааст.Дар ин филм Табу, Радҳика Абте ва  Ашвинӣ Калсекар низ нақш офаридаанд, ки филм хело муваффақ гаштааст.
Соли 2019 дар филмҳои муваффаи *Article 15, Dream Girl ва Bala* нақши асосиро бозидааст ва соҳиби ҷоизаҳои гуногун гаштааст.
Дар лоиҳаи навбатии Хурроно *Shubh Mangal Zyada Saavdhan* (2020) буда, ӯ нақши ҳамҷинсгароеро бозидааст, ки волидонаш мухолифи робитаи ӯ бо дӯстписараш мебошанд. 
Аюшман дар филми навбатии худ *Gulabo Sitabo* бо ҳунарпешаи маъруф Амитабҳ Баччан ҳунарнамоӣ намудааст, ки бо сабаби дунёгирии COVID-19 намоиши филм ба таъхир гузошта шудааст. Билохира филм 12 июни соли 2020 ба намоиш гузошта шуд.

## Ҳаёти шахсӣ
Бародараи Аюшман Аппаршактӣ Хурроно дар Radio Mirchi 98.3 FM-и шаҳри Деҳлӣ кор мекунад ва соли 2016 дар филми Амирхон  Dangal нахустнамоишашро иҷро кардааст. Аюшманн бо Тоҳира Кашяп оиладор мебошад.  Онҳо соҳиби ду фарзанд мебошад.  Писараш Вираҷвир 2 январи соли 2012 ва духтараш Варушка 21 апрели соли 2014 таваллуд шудаант. Соли 2018 ҳангоми таблиғи Badhaai Ho ва Andhadhun, ҳамсараш Тоҳираро бо саратони сина ба беморхона хобонданд.

## Филмнома

## Барномаҳои телевизионӣ

## Дискография

## Ҷоизаҳо

## Нигаред низ
*Феҳристи ҳунарпешагони Ҳиндустон
## Эзоҳ

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони синамои Ҳиндустон
Гурӯҳ:Ҳунарпешамардони телевизиони Ҳиндустон
Гурӯҳ:Сарояндаҳои пасикадрии Болливуд
Гурӯҳ:Ҳунарпешаҳои мард асри XXI